Cuneiform Tablet CCT 3 15 (BM 113304)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma e-na-bé-lúm-ma a-šu-mì ša a-šùr-SIG₅ ki-ma e-ru-bu-ni 5 u₄-me-e la i-li-ik a-wa-tim iš-tí a-ḫa-tí-šu ag-mu-ur-ma tám-gur₁₆-ni-a-tí-ma KÙ.BABBAR 1 GÍN ša qá-ba-im aq-bi ù a-wa-tum da-ni-ša-ma dam-qá ma-ma-an i-na ba-ri-ni a-ḫi-ni a-wi-lúm lá dam-qú-um um-ma šu-ut-ma mì-šu-um a-na-ku a-na KÙ.BABBAR e-ṣí-im la al-qé-šu-nu-ma ma-a KÙ.BABBAR ma-dam iq-bi i-li-ik-ma a-ḫa-sú uš-ta-ba-al-ki-it a-tù-ur-ma um-ma a-na-ku-ma mì-nam te₉-ri-ší-i al-kà-nim ša a-ḫi-ki-i ù ku-a-tí ṭup-pá-am pá-nim-ma lu-ṭa-bé-e-ma ṭup-pá-am ša ki-lá-le-ku-nu lá-al-pu-ut ša a-na ša-na-at KÙ.BABBAR ta-ša-qá-la-ni ù a-na a-ni-a-tim im-gu₅-ra-ni-ma i-tù-ur-ma ma-ma-an ṣa-al-tám i-na ba-ri-šu-nu iš-ta-kà-an a-wa-tim a-ga-ma-ar-ma a ma-lá ta-ta-wa-ni té-er-tí iš-tí wa-ar-ki-ú-tim i-lá-kà-kum mì-ma lá ta-pá-ri-id a ma-lá tù-na-ḫi-dí-ni a-šùr-SIG₅ i re-ší-a i-za-az iš-tí-a ú-ṣí-a-am 1.66666 ma-na KÙ.BABBAR mu-lá KÙ.BABBAR-pí-šu ša a-na bé-a-lim ta-dí-nu-šu-ni iš-tí ba-tí-qí-im ša-ak-ší-dá-ni